ГОДИШЊИ ЕНЕРГЕТСКИ БИЛАНС НАФТЕ, ДЕРИВАТА НАФТЕ И ПРИРОДНОГ ГАСА

ПРАВНИ ОСНОВ

Истраживање се спроводи на основу Закона о званичној статистици („Сл. гласник РС“,
бр. 104/2009), и Одлуке о Програму званичне статистике у периоду од 2016. до 2020. године
(„Сл. гласник РС“, бр.55/15). ).<http://www.stat.gov.rs/media/2271/zakon_o_statistici.pdf>

 <http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса нафте, деривата нафте и природног гаса.

Садржај статистичког истраживања

**Упитником ЕН-4.10.1а** прикупљају се подаци o: производњи нафте и деривата нафте, залихама на почетку године, , набавци од других у земљи, увозу, извозу, потрошњи за производњу деривата, сопственој потрошњи, губицима, залихама на крају године; продаји нафте и деривата нафте у земљи трговини и крајњим потрошачима – по врстама потрошача.

**Упитником ЕН-4.10.1б** прикупљају се подаци o: услужној преради за трећа лица, залихама на почетку године, ускладиштењу, залихама на крају године и отпреми трећим лицима.

**Упитником ЕН-4.10.а** прикупљају се подаци о: производњи деривата нафте у петрохемијској индустрији, залихама на почетку године, , набавци од других у земљи, увозу, извозу, уреошку за производњу деривата и осталих производа петрохемије, сопственој потрошњи, губицима, залихама на крају године; продаји деривата нафте у земљи по врсти потрошача.

**Упитником ЕН-4.10.4а и ЕН-4.10.4б** прикупљају се подаци о: произведеној количини мазива и осталих деривата нафте, залихама на почетку и на крају године базних уља, адитива, мазива и осталих деривата нафте, увозу, набавци од других у земљи, употребљеној количини за даљу прераду, губицима, извозу, укупној продаји и предаји без надокнаде у земљи.

**Упитником ЕН-4.11** прикупљају се подаци o: залихама нафте и деривата нафте на почетку године, набавци од других у земљи, увозу, продаји у земљи, извозу, сопственој потрошњи, губицима и залихама на крају године; продаји нафте и деривата нафте у земљи трговини и крајњим потрошачима по врстама потрошача.

**Упитником ЕН-4.15Е** прикупљају се подаци о утрошку енергије и горива у индустрији за енергетске и остале сврхе, и залихама енергије и горива на крају године.

Извештајне јединице и статистичке јединице *(обухват)*

Извештајне јединице за биланс нафте, деривата нафте и природног гаса су jaвна предузећа, привредна друштва и предузетници. Јединице посматрања су предузећа која се баве вађењем, производњом, транспортом, дистрибуцијом и прометом нафте, деривата нафте и природног гаса.

Метод, време и извори за прикупљање података

Подаци сеприкупљају у годишњој периодици, применом извештајног метода.

Извори прикупљања података су:

Годишњи упитници

Годишњи енергетски биланс производње и потрошње природног гаса, нафте и деривата
– упитник за извештајне јединице из области вађења природног гаса, сирове нафте и производње деривата нафте (ЕН-4.10.1а),

Годишњи енергетски биланс производње и потрошње природног гаса, нафте и деривата
– упитник за извештајне јединице из области вађења природног гаса, сирове нафте и производње деривата нафте за услужну делатност (ЕН-4.10.1б),

Годишњи енергетски биланс производње и потрошње нафте и деривата – упитник за извештајне јединице из области петрохемије (ЕН-4.10.а),

Годишњи енергетски биланс производње и потрошње деривата нафте за извештајне јединице из области производње мазива

(ЕН-4.10.4а, ЕН-4.10.4б),

Годишњи енергетски биланс производње и потрошње природног гаса, нафте и деривата
– упитник за извештајне јединице које се баве трговином природним гасом, нафтом и дериватима нафте (ЕН-4.11),

Годишњи енергетски биланс за извештајне јединице из области индустрије
– утрошак енергената у индустрији (ЕН-4.15Е).

Редовна статистичка истраживања Групе за статистику грађевинарства, Одељења за статистику спољне трговине (Подаци Управе Царине Републике Србије) и саобраћаја.

(Упитници су доступни на сајту Републичког завода за статистику <http://www.stat.gov.rs/sr-cyrl/istrazivanja/methodology-and-documents/?a=04&s=0>)

Обавеза заштите индивидуалних података

Обавеза заштите индивидуалних података темељи се на члану 3. одредбе за заштиту давалаца података, члановима 44, 45, 46, 47, 48. и 49. одредбе о поверљивости Закона о званичној статистици („Сл. гласник РС“, бр. 104/2009).

Списак и дефиниције основних обележја – индикатора

**Примарна производња** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

**Увоз и извоз**обухватају количине које су прешле преко националне границе.

**Салдо залиха** представља разлику између залиха у првом дану у години (почетне залихе) и залиха у последњем дану у години (крајње залихе).

**Међународна складишта** обухватају количине испоручене за потребе међународне бродске пловидбе.

 **Укупно расположива енергија**израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

**Статистичка разлика** је категорија која укључује збир необјашњених статистичких разлика између производње и потрошње за поједине енергенте

**Утрошак за производњу енергије** јесте утрошак горива као сировине за производњу енергије у термоелектранама, ТЕ-ТО, енерганама, топланама, рафинеријама, високим пећима и преради угља.

**Производња енергије трансформацијом**обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас, дрвени пелети и брикети и дрвени угаљ).

**Размена** обухвата размену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

**Размењени производи** – производи рафинерије који су прекласификовани као рафинисана основна сировина за наредне процесе производње у рафинерији и не испоручују се финалној потрошњи.

**Интерна размена производа** – прекласификација производа због промена у квалитету и спецификацији.

**Враћено из петрохемије** – производи или полупроизводи враћени рафинерији из процеса петрохемијске индустрије.

**Сопствена потрошња** у енергетском сектору обухвата енергију утрошену за рад у енергетском сектору.

**Губици**обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за дрвна горива: при транспорту.

 **Енергија расположива за финалну потрошњу** представља енергију намењену крајњим потрошачима.

**Финална потрошња**обухвата потрошњу енергије расположиве за финалну потрошњу у енергетске и неенергетске сврхе.

**Финална потрошња за неенергетске сврхе**обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

**Финална потрошња за енергетске сврхе**oбухвата финалну потрошњу расположиве енергије за енергетске сврхе у:

***индустрији***,

***грађевинарству***,

***саобраћају***,

***домаћинствима*** (сва домаћинства, укључујући и „домаћинства са запосленим лицима“),

***пољопривреди***  и код

***осталих потрошача*** (сви остали потрошачи, нпр. школство, здравство, администрација, итд.).

**Специфичности енергетског биланса нафте:**

Представља збир енергетских биланса свих примарних и секундарних нафтних производа.

Целокупна производња сирове нафте обухвата производњу унутар националних граница и off-shore компаније.

Салдом залиха нису обухваћене залихе код малопродајних предузећа, домаћинстава, школства, здравства, администрације.

У делу Енергетског биланса *Производња енергије трансформацијом*, позицијом Остали/Оther обухваћена је производња мазива ван рафинерија.

*Финална потрошња* укључује процену произвођача и већих трговаца дериватима нафте и природним гасом.

У оквиру *Финалне потрошње* саобраћаја није обухваћена потрошња горива за возила ван јавних путева, већ је та потрошња приказана у оквиру делатности где се гориво троши.

Утрошак горива у авио-превозу не обухвата гориво које авиони танкују ван националних граница.

Потрошња горива за рибарске бродове приказује се у оквиру пољопривреде.

Ниво репрезентативности података
*(територијални и Класификација делатности КД(2010))*

Подаци су репрезентативни за територију Републике Србије.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс нафте, деривате нафте и природног гаса је у потпуној сагласности са препорукама Евростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за енергетику у Београду, Одељење за статистичке послове у Сектору за статистику АП Војводине и подручна одељења у Суботици, Зрењанину, Новом Саду, Сремској Митровици, Панчеву, Смедереву, Шапцу, Ваљеву, Краљеву, Крагујевцу, Зајечару, Нишу, Лесковцу и Ужицу.

 Градска управа града Београда, Секретаријат за управу, Сектор статистике

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52. Закона о званичној статистици („Сл. гласник РС“, бр. 104/2009).

Роковник основних фаза спровођења истраживања
(*укључујући публиковање података*)

Рок да извештајна јединица достави попуњен упитник надлежном статистичком органу је 15.03.

Рок да Републички завод за статистику објави податке је за претходну годину дефинисан је Уредбом о утврђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању
(*са обавештењем где се могу пронаћи*)

* Класификација делатности КД(2010) прописана Уредбом Владе Републике Србије од 29.јула 2010 године („Службени гласник РС“, бр.54/10) на основу Закона о класификацији делатности („Службени гласник РС“, бр.104/09). Доступно и на сајту Републичког завода за статистику <http://www.stat.gov.rs/media/2269/zakon_o_klasifikaciji_delatnosti.pdf> .)
* Commission Regulation (EC) No 1099/2008 и сви њени амандмани (доступно у Групи за статистику енергетике Републичког заводa за статистику);
* „Energy Statistics Manual“, публикација Међународне агенције за енергију
(доступна је у Групи за енергетику Републичког заводa за статистику)

Списак публикација у којима се објављују методологија и резултати истраживања (*у штампаном облику и/или у оквиру интернет презентације*)

 Билтен „Енергетски биланси“

(Публикација је доступна на сајту Републичког завода за статистику <http://www.stat.gov.rs/sr-cyrl/oblasti/energetika/> )

Контакт особe – Иван Николић, локал 324

 Сања Радоњић, локал 238